
ĠUSTIFIKAZZJONI QASIRA
Il-proposta attwali tifforma parti minn pakkett usa’ ta’ miżuri li għandhom l-għan li jtejbu s-sikurezza marittima.  Filwaqt li elementi oħra tal-pakkett jinvolvu bidliet speċifiċi għas-settur tas-sajd, huwa daqstant ieħor evidenti li d-Direttiva dwar l-Istat tal-bandiera hija ta’ importanza vitali għall-komunitajiet tas-sajd; il-bnadar ta’ konvenjenza, pereżempju, jikkawżaw problemi kbar għal dak li għandu x’jaqsam ma’ sikurezza, kundizzjonijiet tax-xogħol, traċċabbiltà tal-prodotti tas-sajd u kundizzjonijiet ekwivalenti ta’ kompetizzjoni. 

Il-pakkett tal-2009 dwar is-sikurezza marittima kien fil-biċċa l-kbira reazzjoni għal sensiela ta’ diżastri tal-baħar, li wieħed mill-akbar fosthom kien id-diżastru tal-Prestige ’l barra mill-kosta tal-Galicia fl-2002.  Dan id-diżastru kien, fin-natura tiegħu, bla preċedent u kellu effett devastanti fuq il-ħajja tal-baħar, l-għasafar u l-ambjent usa’.  Dan, konsegwentement, kellu impatt qawwi fuq dawk kollha involuti fis-sajd, b’mod partikolari dawk involuti fis-sajd qrib il-kosta u fis-sajd artiġjanali u fis-settur tal-frott tal-baħar bil-qoxra.  

Id-diżastru enfasizza wkoll nuqqasijiet kbar fir-rispons tal-gvern Spanjol – li ġew enfasizzati fir-riżoluzzjoni tal-Parlament wara li seħħ id-diżastru[footnoteRef:1] – kif ukoll id-disparitajiet fis-sikurezza marittima madwar l-UE.  Il-Parlament, dak iż-żmien, qajjem tħassib serju rigward il-bnadar ta’ konvenjenza u d-Direttiva tal-2009 dwar ir-rekwiżiti tal-Istat tal-bandiera għenet xi ftit biex tirrimedja dan. [1:  P5_TA(2004)0350 ] 


Il-Kummissjoni tqis li d-Direttiva tal-2009 b’mod ġenerali ġiet trasposta tajjeb mill-Istati Membri u ħolqot kundizzjonijiet ta’ kompetizzjoni aktar ekwivalenti fis-settur tat-tbaħħir.  Madankollu, ma baqgħetx kompletament aġġornata mal-iżviluppi fil-livell tal-IMO u għad hemm inkonsistenzi fir-rigward tal-ispezzjonijiet u tal-monitoraġġ.

Il-proposta tal-Kummissjoni għalhekk għandha l-għan li taġġorna d-Direttiva biex tikkonforma b’mod aktar sħiħ mal-istandards tal-IMO, tarmonizza l-ispezzjonijiet u l-monitoraġġ, tippromwovi soluzzjonijiet diġitali u ttejjeb il-kooperazzjoni bejn l-awtoritajiet tal-Istati Membri.  Il-proposta għandha wkoll l-għan li ttejjeb it-taħriġ b’rabta mal-Istat tal-bandiera.

Ir-rapporteur tappoġġja bis-sħiħ l-għan tal-Kummissjoni li taġġorna r-reġim leġiżlattiv attwali u tiżgura li tibqa’ allinjata bis-sħiħ mal-istandards internazzjonali.  Hija tilqa’ wkoll l-azzjonijiet biex it-teknoloġiji diġitali jitħaddnu b’mod aktar sħiħ.

Bl-istess mod, madankollu, hija tenfasizza riżoluzzjonijiet reċenti fejn il-Parlament Ewropew kompla jesprimi tħassib fir-rigward tal-kwistjoni ta’ bdil tal-bandiera u bnadar ta’ konvenjenza.[footnoteRef:2] Din tibqa’ kwistjoni ewlenija għall-ambjent u, minn perspettiva tas-sajd, għal dawk li l-għajxien tagħhom jiddependi fuq dak l-ambjent.  Dawn il-fehmiet huma riflessi fis-soċjetà ċivika usa’, pereżempju fil-Galicia, fejn il-pjattaforma Nunca Máis qed tkompli bil-kampanja, wara li seħħ id-diżastru tal-Prestige, biex it-tbaħħir kollu fl-ilmijiet tal-UE jikkonforma mal-istandards tal-IMO. [2:  Pereżempju, ir-riżoluzzjoni P9_TA(2022)0356 u fl-ewwel qari tal-proposta FuelEU Maritime.] 


L-Ewropa fiha wħud mill-aktar kanali tat-tbaħħir internazzjonali traffikużi fid-dinja u l-kwistjoni tal-vapuri li jużaw bnadar ta’ konvenjenza li jgħaddu minn żoni marittimi sensittivi bħall-kuritur ta’ Fisterra tibqa’ attwali.

Il-ħtiġijiet ivarjaw bejn l-ilmijiet li huma differenti ħafna minn xulxin, bħall-Baltiku, il-Mediterran u l-kosta tal-Atlantiku.  Madankollu, dawn iż-żoni kollha jappoġġjaw komunitajiet li jiddependu fuq ambjent marittimu nadif – u kollha jiddependu fuq reġim ta’ sikurezza marittima li jiffunzjona tajjeb.  Il-proposta attwali għandha tifforma parti mill-isforzi kontinwi biex tittejjeb il-ħidma tal-UE fil-protezzjoni tal-ambjent tal-baħar vitali tagħna – kif ukoll tal-ekonomija, tas-sigurtà tal-ikel u tal-komunitajiet dipendenti fuq is-sajd, l-akkwakultura u l-frott tal-baħar bil-qoxra.

Fl-aħħar nett, ir-rapporteur jiddispjaċiha dwar il-proċedura mqassra li kellu jiffaċċja l-Kumitat għas-Sajd.  Il-Kumitat kellu jingħata sorveljanza sħiħa fuq skala ta’ żmien raġonevoli għal pakkett ta’ tali importanza għall-industrija tas-sajd. 

<DocAmend>Proposta għal direttiva</DocAmend>
<Article>Premessa 1</Article>
	

	Test propost mill-Kummissjoni
	Emenda

	(1)	Is-sikurezza tat-tbaħħir tal-Unjoni u taċ-ċittadini li jużawh u l-protezzjoni tal-ambjent jenħtieġ li jkunu żgurati f’kull ħin.
	(1)	Is-sikurezza tat-tbaħħir tal-Unjoni u taċ-ċittadini li jużawh u l-protezzjoni tal-ambjent jenħtieġ li jkunu żgurati f’kull ħin. F’kull ħin jenħtieġ ukoll li wieħed iżomm f’moħħu li għadd kbir ta’ impjiegi u komunitajiet kostali jiddependu fuq dik il-protezzjoni tal-ambjent.


Or. <Original>{EN}en</Original>

	(2)	Skont id-dispożizzjonijiet tal-Konvenzjoni tan-Nazzjonijiet Uniti dwar il-Liġi tal-Baħar tal-1982 (UNCLOS) u l-Konvenzjonijiet li għalihom l-OMI hija depożitarja, l-Istati li huma partijiet ta’ dawk l-istrumenti huma responsabbli għall-promulgazzjoni ta’ liġijiet u regolamenti u għat-teħid tal-passi l-oħrajn kollha li jistgħu jkunu meħtieġa sabiex dawn l-istrumenti jingħatalhom effett sħiħ u komplut biex jiġi żgurat li, fir-rigward tas-sikurezza tal-ħajja fuq il-baħar u l-ħarsien tal-ambjent tal-baħar, vapur ikun adattat għas-servizz li għalih ikun maħsub.
	(2)	Skont id-dispożizzjonijiet tal-Konvenzjoni tan-Nazzjonijiet Uniti dwar il-Liġi tal-Baħar tal-1982 (UNCLOS) u tal-Konvenzjonijiet li għalihom l-OMI hija depożitarja, l-Istati li huma partijiet għal dawk l-istrumenti huma responsabbli għall-promulgazzjoni tal-liġijiet u tar-regolamenti u għat-teħid tal-passi l-oħrajn kollha li jistgħu jkunu meħtieġa sabiex dawk l-istrumenti jingħatalhom effett sħiħ u komplut biex jiġi żgurat li, fir-rigward tas-sikurezza tal-ħajja fuq il-baħar u tal-ħarsien tal-ambjent tal-baħar u ta’ dawk li l-għajxien tagħhom jiddependi fuq dak l-ambjent, vapur ikun adattat għas-servizz li għalih ikun maħsub.

	(7)	L-amministrazzjonijiet marittimi tal-Istati Membri jenħtieġ li jkunu jistgħu jibbażaw fuq riżorsi adegwati, inkluża l-kapaċità teknika tat-teħid ta’ deċiżjonijiet, għall-implimentazzjoni tal-obbligi tagħhom ta’ Stat tal-bandiera, b’mod proporzjonat mad-daqs u t-tip tal-flotta tagħhom u abbażi tar-rekwiżiti relevanti tal-OMI. Sabiex tittejjeb il-prestazzjoni kwalitattiva ġenerali tal-vapuri li jtajru l-bandiera ta’ Stat Membru huwa meħtieġ ukoll li jiġi armonizzat il-monitoraġġ strett u bir-reqqa, inkluż l-iżvilupp ta’ regoli u r-rieżami tad-disinn, tal-organizzazzjonijiet rikonoxxuti li jwettqu dmirijiet tal-Istat tal-bandiera f’isem l-Istati Membri.
	(7)	L-amministrazzjonijiet marittimi tal-Istati Membri jenħtieġ li jkunu jistgħu jiddependu fuq riżorsi adegwati, inkluża l-kapaċità teknika tat-teħid ta’ deċiżjonijiet, għall-implimentazzjoni tal-obbligi tagħhom ta’ Stat tal-bandiera, b’mod proporzjonat mad-daqs u mat-tip tal-flotta tagħhom u abbażi tar-rekwiżiti rilevanti tal-OMI. Għandha tingħata attenzjoni sħiħa lill-amministrazzjonijiet taħt il-livell ta’ Stat Membru li għandhom kompetenzi fis-settur tas-sajd, f’konformità mal-ordni legali ta’ kull Stat Membru. Sabiex tittejjeb il-prestazzjoni kwalitattiva ġenerali tal-vapuri li jtajru l-bandiera ta’ Stat Membru huwa meħtieġ ukoll li jiġi armonizzat il-monitoraġġ strett u bir-reqqa, inkluż l-iżvilupp ta’ regoli u r-rieżami tad-disinn, tal-organizzazzjonijiet rikonoxxuti li jwettqu dmirijiet tal-Istat tal-bandiera f’isem l-Istati Membri.


Or. <Original>{EN}en</Original>
</Amend></RepeatBlock-Amend>

